CELEX: 62011TN0421
Language: sk
Date: 2011-08-06 00:00:00
Title: Vec T-421/11: Žaloba podaná 6. augusta 2011 — Qualitest FZE/Rada

24.9.2011   
            
            
               SK
            
            
               Úradný vestník Európskej únie
            
            
               C 282/44
            
         Žaloba podaná 6. augusta 2011 — Qualitest FZE/Rada
   (Vec T-421/11)
   2011/C 282/81
   Jazyk konania: angličtina
   
      Účastníci konania
   
   
      Žalobkyňa: Qualitest FZE (Dubaj, Spojené arabské emiráty) (v zastúpení: M. Catrain González, advokát, E. Wright a H. Zhu, barristers)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil vykonávacie nariadenie Rady (EU) č. 503/2011 z 23. mája 2011, ktorým sa vykonáva nariadenie (EU) č. 961/2010 o reštriktívnych opatreniach voči Iránu (Ú. v. EÚ L 136, s. 26), a rozhodnutie Rady 2011/299/SZBP z 23. mája 2011, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 136, s. 65), v rozsahu, v akom sa týkajú žalobkyne, a
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na tvrdení, že žalovaná porušila povinnosť odôvodniť zaradenie žalobkyne do sporných opatrení, ktorú má podľa článku 296 ZFEÚ.
            
         
               2.
            
            
               Druhý žalobný dôvod založený na tom, že žalovaná tým, že neuviedla v sporných opatreniach žiadne odôvodnenie, porušila práva žalobkyne na obhajobu, lebo:
               
                           —
                        
                        
                           nedostatok akéhokoľvek odôvodnenia bráni žalobkyni účinne vyjadriť svoje stanovisko k informáciám alebo materiálom, ktoré boli proti nej predložené, a
                        
                     
                           —
                        
                        
                           tieto nedostatky predstavujú zásadné porušenie povinností žalovanej, ktoré má vo vzťahu k sporným opatreniam, a vedú k ich neplatnosti v rozsahu, v akom sa týkajú žalobkyne.
                        
                     
         
               3.
            
            
               Tretí žalobný dôvod založený na tom, že žalovaná sa dopustila zjavne nesprávneho posúdenia, keď rozhodla, že žalobkyňa bola zapojená do obstarávania súčiastok pre iránsky jadrový program a že boli splnené právne podmienky pre jej zaradenie.